ROMÂNIA PROIECT



JUDEŢUL MUREŞ

CONSILIUL JUDEŢEAN

**HOTĂRÂREA NR.\_\_\_\_\_**

din 28 martie 2013

privind aprobarea bugetului Consiliului Judeţean Mureş pentru anul 2013

**Consiliul Judeţean Mureş,**

Văzând Raportul nr. /\_\_\_\_\_\_\_.2013 la proiectul de hotărâre privind aprobarea bugetului Consiliului Judeţean Mureş pentru anul 2013, precum şi avizul Comisiei tehnico-economice,

Potrivit prevederilor Legii nr.5/2013 privind aprobarea bugetului de stat pe anul 2013,

În conformitate cu articolele nr.14 şi 58 din Legea nr.273/2006 privind finanţele publice locale, cu modificările şi completările ulterioare,

În temeiul art. nr.91 alin (3) lit. (a) şi a art.nr.97 alin (1) din Legea nr.215/2001 privind administraţia publică locală, republicată, cu modificările şi completările ulterioare,

**h o t ă r ă ş t e :**

**Art. 1.** Se aprobă bugetul Consiliului Judeţean Mureş pe anul 2013, la venituri în sumă de 418.826.000 lei şi la cheltuieli în sumă de469.826.000 lei, pe secţiune de funcţionare şi secţiune de dezvoltare, conform anexei nr.1.

**Art.2 .** Se aprobă bugetul Consiliului Județean Mureș pe anul 2013, secțiunea de funcționare, conform anexei nr.1/1.

**Art.3 .** Se aprobă bugetul Consiliului Județean Mureș pe anul 2013, secțiunea de dezvoltare, conform anexei nr.1/2.

**Art.4 .** Se aprobă finanţarea deficitului secţiunii de dezvoltare în sumă de 51.000.000 lei din excedentul anilor precedenţi.

**Art.5 .** Se aprobă utilizarea temporară din excedentul anilor precedenţi a sumei de 702.000 lei în cazul înregistrării unor goluri de casă provenite din decalaje între veniturile şi cheltuielile anului curent, precum şi pentru acoperirea definitivă a eventualului deficit bugetar rezultat la finele exerciţiului bugetar 2013.

**Art.6 .** Se aprobă bugetul propriu al Consiliului Județean Mureș și al instituțiilor finanțate integral sau parțial din bugetul Consiliului Județean Mureș cu detalierea cheltuielilor pe articole și alineate, conform anexelor nr.2, de la 2/1 până la 2/105.

**Art.7 .** Se aprobă bugetele de venituri și cheltuieli ale instituțiilor și serviciilor publice finanțate parțial din venituri proprii, conform anexelor nr.3 de la 3/1, până la 3/13.

**Art.8 .** Se aprobă bugetul unităților sanitare publice cu paturi din subordinea Consiliului Județean Mureș, conform anexelor nr.4/1 și 4/2.

**Art.9 .** Se aprobă nivelul transferurilor, alocaţiilor bugetare şi veniturilor proprii pentru instituţiile și serviciile publice subordonate Consiliului Judeţean Mureş pe anul 2013, conform anexei nr. 5.

**Art. 10.** Se stabileşte numărul maxim de posturi pentru aparatul propriu al Consiliului Judeţean Mureş, serviciile publice şi instituţiile finanţate din bugetul Consiliului Judeţean Mureş, conform anexei nr. 6.

**Art. 11.** Se aprobă programul de investiții pe anul 2013 pentru Consiliul Județean Mureș, instituțiile și serviciile publice subordonate, conform anexei nr.7.

**Art. 12.** Se aprobă programul de reparații pe anul 2013 pentru Consiliul Județean Mureș, instituțiile și serviciile publice subordonate, conform anexei nr.8

**Art. 13.** Se aprobă programul lucrărilor și serviciilor de întreținere și reparații la drumurile publice județene pe anul 2013, conform anexei nr.9.

**Art.14.** Se aprobă bugetul programelor multianuale pentru anul 2013, conform anexei nr.10.

|  |  |
| --- | --- |
| **Art.15.** Anexele de la nr.1 la nr. 10 fac parte integrantă din prezenta hotărâre.  **Art.16.** Direcțiile, serviciile și compartimentele din aparatul executiv al instituțiilor subordonate Consiliului Județean Mureș se însărcinează cu ducerea la îndeplinire, în condițiile legii, a prezentei hotărâri. |  |

|  |  |
| --- | --- |
| PREȘEDINTE | Avizat pentru legalitate  SECRETAR |
| Ciprian Dobre | Aurelian Paul Cosma |